യശസ്വി ജയ്‌സ്വാൾ

ഇന്ത്യൻ ക്രിക്കറ്റ് ടീമിനായി കളിക്കുന്ന ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ് യശസ്വി ഭൂപേന്ദ്ര കുമാർ ജയ്‌സ്വാൾ (ജനനം: 28 ഡിസംബർ 2001). 2023 ജൂലൈയിൽ വെസ്റ്റ് ഇൻഡീസിനെതിരെയാണ് അദ്ദേഹം ഇന്ത്യക്കായി അരങ്ങേറിയത്. ആഭ്യന്തര ക്രിക്കറ്റിൽ മുംബൈയ്ക്കും ഇന്ത്യൻ പ്രീമിയർ ലീഗിൽ (ഐ‌പി‌എൽ) രാജസ്ഥാൻ റോയൽസിനും വേണ്ടിയും അദ്ദേഹം കളിക്കുന്നു.  2020 ൽ ദക്ഷിണാഫ്രിക്കയിൽ നടന്ന അണ്ടർ 19 ലോകകപ്പിൽ ഇന്ത്യൻ അണ്ടർ 19 ടീമിന്റെ ഏറ്റവും കൂടുതൽ റൺസ് സ്‌കോററും ടൂർണമെന്റിലെ കളിക്കാരനുമായിരുന്നു.  2020 ലെ ഐ‌പി‌എൽ ലേലത്തിൽ, ജയ്‌സ്വാളിനെ രാജസ്ഥാൻ റോയൽ‌സ് ₹2.4 കോടി രൂപയ്ക്ക്  ടീമിന്റെ ഭാഗമാക്കി.  

2001 ഡിസംബർ 28-ന് ഉത്തർപ്രദേശിലെ ഭാദോഹിയിലെ സൂര്യവാനിൽ ഒരു ചെറിയ ഹാർഡ്‌വെയർ സ്റ്റോറിന്റെ ഉടമ ഭൂപേന്ദ്ര ജയ്‌സ്വാളിന്റെയും വീട്ടമ്മയായ കാഞ്ചൻ ജയ്‌സ്വാളിന്റെയും  മക്കളിൽ നാലാമനായി ജയ്സ്വാൾ ജനിച്ചു. പത്താം വയസ്സിൽ അദ്ദേഹം ആസാദ് മൈതാനിയിൽ ക്രിക്കറ്റ് പരിശീലനം നേടുന്നതിനായി മുംബൈയിലെ ദാദറിലേക്ക് മാറി. ദാദർ മൈതാനത്ത് നിന്ന് വളരെ അകലെയായതിനാൽ, അദ്ദേഹം കൽബാദേവിയിലേക്ക് താമസം മാറ്റി, അവിടെ 

ചെറിയ ജോലിക്ക് പകരമായി ഒരു 

പാൽ കടയിൽ  താമസം നൽകി. തന്റെ ക്രിക്കറ്റ് പരിശീലനത്തിനിടയിൽ കടയിൽ കാര്യമായ സഹായം നൽകാൻ കഴിയാതെ വന്നതിനാൽ ഒടുവിൽ കടയുടമ അദ്ദേഹത്തെ പുറത്താക്കി, മൈതാനത്ത് ഗ്രൗണ്ട്സ്മാൻമാർക്കൊപ്പം ഒരു ടെന്റിൽ താമസിച്ചു,  അവിടെ അദ്ദേഹം പാനിപ്പൂരി വിറ്റ് ജീവിതത്തിന്റെ രണ്ടറ്റവും കൂട്ടിമുട്ടിച്ചു. 

മൂന്ന് വർഷത്തോളം ടെന്റുകളിൽ താമസിച്ചതിന് ശേഷം, 2013 ഡിസംബറിൽ സാന്താക്രൂസിൽ ക്രിക്കറ്റ് അക്കാദമി നടത്തിയിരുന്ന ജ്വാല സിംഗ് ആണ് ജയ്‌സ്വാളിന്റെ ക്രിക്കറ്റ് കഴിവുകൾ 

തിരിച്ചറിഞ്ഞത് . സിംഗ് ജയ്‌സ്വാളിനെ തന്റെ ചിറകിലേയ്‌ക്കെടുക്കുകയും അദ്ദേഹത്തിന് താമസിക്കാൻ ഒരു ഇടം നൽകുകയും ചെയ്തു,   ശേഷം അദ്ദേഹത്തിന്റെ നിയമപരമായ രക്ഷാധികാരിയും പവർ ഓഫ് അറ്റോർണി ആവുകയും ചെയ്തു . 

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:2001-ൽ ജനിച്ചവർ